而家一般將簡化字嗌做簡體字，其實正稱係「簡化字」，「簡化字」呢個名專指呢套官方標準，而簡體字有時可以指過去民間沿用嘅簡筆俗字，而家則又可以指「簡化字」。一般人講嘢無呢種區分，意識唔到呢啲名之間有唔同嘅學術定義。既然「簡化字」出咗來，中華人民共和國就將原先嘅傳統漢字嗌做繁體字，而中華民國方面則將自己定嘅漢字標準嗌正體字，以相對返簡化字。